Ariel Sharon varroset në fermën e familjes
Kryeministri Benjamin Netanyahu tha se nuk kishte qenë gjithnjë dakord me zotin Sharon, por theksoi përkushtimin e paraardhësit të tij për sigurinë e Izraelit
Ish-presidenti izraelit Ariel Sharon u varros sot në fermën e familjes së tij, ndërkohë që militantë nga Gaza goditën me dy raketa një rajon pranë fermës. Varrimi i udhëheqësit 85-vjeçar, i cili vdiq të shtunën pasi qëndroi disa vjet në gjendje kome u krye sot, vetëm 10 kilometra larg Rripit të Gazës. Qindra persona shkruan për të parë ceremoninë e varrimit, edhe pse atje kishte masa të rrepta sigurie. Zyrtarë izraelitë të sigurisë thanë se kishin marrë hak për të dy raketat e hedhura sot nga Gaza, me dy sulme ajrore në pjesët jugore dhe qëndrore të territorit palestinez. Nuk pati njoftime lidhur me dëmet që u shkaktuan nga sulmet. Po sot, më herët, gjatë funeral shtetërorpresidenti i Izraelit Shimon Peres tha se ish kryeministri Ariel Sharon nuk pushoi kurrë së punuari për popullin e tij, ndërsa Izraeli nderon udhëheqësin e ndjerë, i cili vdiq të shtunën, në moshën 85-vjeçare. Zoti Peres tha gjatë ceremonisë shtetërore që u zhvillua sot, se zoti Sharon i shtoi një kapitul të paharruar historisë së Izraelit. Kryeministri i tanishëm izarelit, Benjamin Netanyahu tha se ai nuk kishte qenë gjithnjë dakord me zotin Sharon, por ai theksoi përkushtimin e paraardhësit të tij për sigurinë e Izraelit. Nënpresidenti Joe Biden, i cili mori pjesë në funeral, vlerësoi rolin e zotit Sharon si një nga themeluesit e Izraelit, parimi udhëheqës i të cilit ishte mbijtesa e shtetit dhe popullit hebraik. Ndërsa ish-kryeministri britanik Tony Blair, i cili ka qenë edhe i dërguar për paqen në Lindjen e Mesme, e cilësoi zotin Sharon si një njeri të paepur dhe me qëndrime jo-orthodokse, një gjigand të Izraelit..